Source: http://kalender.piibel.net/kal/?month=6&year=2017&viewmode=loosung&fontsize=12&fontface=serif&c=1c&keel=et
Timestamp: 2019-11-17 19:33:26+00:00

Document:
Loosung juuni 2017
JUUNI KUU LOOSUNG: Jumala sõna tuleb enam kuulata kui inimese sõna. Ap 5,29
1. Neljapäev Taavet ütles Issandale: "Seda tehes olen ma teinud suure patu. Aga nüüd, Issand, anna siiski andeks oma sulase süü!" 2Sm 24,10 Nõnda, ma ütlen teile, tõuseb rõõm Jumala inglite ees ühe patuse pärast, kes meelt parandab. Lk 15,10 Halastaja Isa, luba meil paluda lakkamatult oma ligimese eest – kaotsiläinule leidmist, leitule jäämist Sinu armusse. Tee meid oma kaastöölisteks lepitussõnumi kuulutamisel. Ärgu mingu kedagi kaduma, ärgu raugegu rõõm ühe patuse päästmisest seni, kuni on üks kari ja üks karjane. Ove Sander Ap 1,12-26; Ap 5,12-16
2. Reede Oma kitsikuse ajal ma otsin Issandat; mu käsi on öösel välja sirutatud ega väsi. Ps 77,3 Issand aga suunaku teie südamed Jumala armastuse ja Kristuse kannatlikkuse poole! 2Ts 3,5 Kui minevik koormana meie peal lasub, kui olevik meid ahistab, kui tulevik meile muret teeb, siis tõstame oma silmad üles Sinu poole. Anna meile märku oma kohalolekust, Issand, selles segaduses, mis valitseb maailmas ja meie elus! Me palume, et Sa kinnitaksid meie südamesse oma tõotused, et need meid igal päeval juhataksid ja meile jõudu annaksid. Helmut Gollwitzer Ef 1,15-23; Ap 5,17-33
3. Laupäev Igal hommikul ta äratab mu kõrva, et ma kuuleksin õpilaste kombel. Js 50,4 Ka üks jumalakartlik naine, Lüüdia nimi, purpurimüüja Tüatiira linnast, kuulas, ning Issand avas tema südame, nii et ta pani tähele, mida Paulus rääkis. Ap 16,14 Armas Jumal, lase meil Sinu kallist sõna tänulikult vastu võtta. Lase meil oma armu läbi Sinu Poega, meie Issandat Jeesust Kristust, ikka paremini ära tunda ja Teda ikka kindlamini usaldada. Hoia meid pidevalt Sinu päästva Sõna tunnistamises meie elu otsani. Martin Luther Jh 16,5-15; Ap 5,34-42
1. NELIPÜHA See ei sünni väe ega võimu läbi, vaid minu Vaimu läbi, ütleb vägede Issand. Sk 4,6 Jh 14,23-27; Ap 2,1-18; Ps 118,1-14 Jutlus: Jh 16,5-15
4. Pühapäev Mina olen Issand, su Jumal, Egiptusemaalt alates; sa ei tohi tunda minu kõrval muud jumalat ja ei ole muud päästjat kui mina. Ho 13,4 Sellest me tunneme, et me püsime temas ja tema meis, et ta on andnud meile osa oma Vaimust. Ja me oleme näinud ja tunnistame, et Isa on läkitanud Poja maailma Päästjaks. 1Jh 4,13-14 Tule, Püha Vaim, ja süüta meie südamed armastusega Sinu vastu. Tule, väe Vaim, ja puuduta meie hinge, et see januneks Sinu järele. Gerhard Tersteegen
2. NELIPÜHA Mt 16,13-19; 1Kr 12,4-11; Ps 118,15-29 Jutlus: 1Ms 11,1-9
5. Esmaspäev Issand Jumal on mulle andnud õpetatud keele, et ma oskaksin vastata väsinule, virgutada teda sõnaga. Js 50,4 Tema julgustab meid igas meie ahistuses, et me suudaksime julgustada neid, kes on mis tahes ahistuses, julgustusega, millega Jumal meid endid julgustab. 2Kr 1,4 Kas sa tead, et Jeesus on su lähedal? See teadmine annaks sulle julgust edasi minna. Kasuta seda teadmist, et tugevaks saada. Eenok Haamer
6. Teisipäev Issand, tee minuga oma nime kohaselt, sest sinu heldus on hea: kisu mind välja! Ps 109,21 Aga kui Poeg alles kaugel oli, nägi isa teda ja tal hakkas hale ning ta jooksis ja langes poja kaela ja andis talle suud. Lk 15,20 Ei ole tarvis Teda väe varal tõmmata: Ta tunneb teie häda ja tahab aidata. Ta tuleb, tuleb ise, ja on täis halastust, Ta iialgi ei väsi teil' andes õnnistust. ULR 114:7. Paul Gerhardt 1Kr 14,1-5.27-40; Ap 6,1-7
7. Kolmapäev Kuid õiged rõõmutsevad ja hõiskavad Jumala palge ees ning ilutsevad rõõmu pärast. Ps 68,4 Jumala riik on õigus ja rahu ja rõõm Pühas Vaimus. Rm 14,17 Vaim, rõõmustaja oled, ei salli kurvastust. Sa trööstijana tuled ja saadad valgustust. Kui sagedasti Sa ju oled rõõmustanud ja kallilt kosutanud meid elusõnaga. KLPR 129:4. Paul Gerhardt Ef 3,11-14; Ap 6,8-15
8. Neljapäev Kiida, mu hing, Issandat, Tema annab andeks kõik su ülekohtu, tema parandab kõik su tõved. Ps 103,2.3 Jalutu hüppas püsti, seisis ja kõndis ning läks koos nendega pühakotta sisse, käies ja hüpeldes ning Jumalat kiites. Ap 3,8 Isaliku armuga minu peale vaata, mina olen rõõmuta, rõõmu mulle saada! Kannata minuga, tee, et hinge haavad jälle terveks saavad! ULR 383:2. Johann Georg Albinus 2Kr 3,2-8(9); Ap 7,1-16
9. Reede Sinu ees ollakse rõõmsad otsekui saaki jagades hõisatakse. Js 9,2 Ja usklike kogul oli üks süda ja üks hing ning keegi ei öelnud oma vara kohta, et see on tema oma, vaid kõik oli neil ühine. Ap 4,32 Oleme kutsutud oma elu teistega jagama. Me oleme igaviku perekonna lapsed, kel pole raske mõista, et isegi elu kaotades võib selle võita. See mõistmine annab uut jõudu elamiseks, tööks ja armastuseks. Joosep Tammo Gl 3,1-5; Ap 7,17-29
10. Laupäev Sina oled mu Issand, ei mul ole head ilma sinuta. Ps 16,2 Ma unustan kõik, mis on taga, ja sirutun eesoleva poole, ma püüdlen sihtmärgi poole, Jumala üleva kutsumise võiduhinna poole Kristuses Jeesuses. Fl 3,13-14 Sa tunned, et ei ole suuteline elama laitmatuna. Su puudulikkus vaevab sind. Ära heida meelt, vaid palu: "Issand Jeesus, aita mind homme olla parem, kui olin täna!" Ära jää kurtma oma vigade juurde, vaid mine edasi. Eenok Haamer Ap 18,1-11; Ap 7,30-43
KOLMAINUPÜHA (TRINITATIS) Püha, püha, püha on vägede Issand! Kogu maailm on täis tema au! Js 6,3 Jh 3,1-8(9-15); Rm 11,(32)33-36; Ps 29 Jutlus: Js 6,1-13
11. Pühapäev Ta läkitab oma ütlused maa peale, rutusti jookseb tema sõna. Ps 147,15 Te saate väe Pühalt Vaimult, kes tuleb teie üle, ja te peate olema minu tunnistajad Jeruusalemmas ja kogu Juuda- ja Samaariamaal ning ilmamaa äärteni. Ap 1,8 Mis ilma tarkus iganes ei suuda seletada, meil seda taeva selguses arm võtab seletada: et Jumal üksi kuningas, kes ilmal´ käsku annab, kes meie peale halastas, meid käte peal veel kannab. Üks Jumal ja kolmainus! ULR 289:1. Paul Gerhardt
12. Esmaspäev Mina, mina olen see, kes teid trööstib! Kes oled sina, et sa kardad surelikke inimesi? Js 51,12 Ärge kohkuge, vaid pühitsege Issandat Kristust oma südames. 1Pt 3,14-15 Armsad vennad, ka meie oleme seda saanud Kristuselt, mida me kuulutame. Tehkem seda kartuseta, kuigi on võidelda raskustega, vastupanuga ja pilkega. Kuulutagem rõõmsalt ja julgelt, mida Kristus on Kolgatal teinud meie ja kõige rahva heaks. Et veel on paganate armuaeg, päevaaeg ja vabadus evangeeliumi kuulutamiseks, siis olgem vaprad tõsises kuulutamistöös. Jüri Leidtorff 2Ms 3,13-20; Ap 7,44-53
13. Teisipäev Ometi pöörduksin ma Jumala poole ja viiksin oma asja Jumala ette, kes teeb suuri ja uurimatuid asju, arvutuid imetegusid. Ii 5,8-9 Haige vastas Jeesusele: "Isand, mul ei ole kedagi, kes mind aitaks tiiki, kui vesi hakkab liikuma. Sellal kui mina olen alles teel, astub mõni teine sisse enne mind." Jeesus ütles talle: "Tõuse üles, võta oma kanderaam ja kõnni!" Jh 5,7-8 Ei ole vaja teha ennast tugevamaks, kui me tegelikult oleme, ei ole vaja teha ennast usklikumaks, kui me tegelikult oleme. Jumalale võime julgelt tunnistada kogu häda, kogu mure, mis meil hingel on. Joel Luhamets Js 43,8-13; Ap 7,54-8,3
14. Kolmapäev Issand ütleb: "Ta hüüab mind appi ja ma vastan temale." Ps 91,15 Samuti tuleb ka Vaim appi meie nõtrusele: me ju ei tea, kuidas palvetada, nõnda nagu peab, kuid Vaim ise palub meie eest sõnatute ägamistega. Rm 8,26 Jumal ise jõudu annab armust sinu palvele, Vaim su palve üles kannab - usu kindlalt sellesse! On su jõud ka väikene, sinu palve nõdruke, siiski Jumal kuuleb seda, ei sul maksa muretseda! KLPR 315:2. Johann Rist Ap 17,(16)22-34; Ap 8,4-25
15. Neljapäev Me ei ütle enam oma kätetööle: "Meie jumal!". Ho 14,4 Kõik on teie päralt, teie olete aga Kristuse päralt ja Kristus on Jumala päralt. 1Kr 3,22-23 Arm, kes Sa siin kannatasid mu eest surma ahastust, Arm, kes nõnda valmistasid mulle rõõmu, õnnistust: Arm, Su päralt olen ma elades ja surres ka. KLPR 262:4. Johann Scheffler Ef 4,1-7; Ap 8,26-40
16. Reede Rõõmustage koos Jeruusalemmaga ja hõisake tema pärast kõik, kes teda armastate! Olge väga rõõmsad koos temaga kõik, kes te tema pärast leinasite. Js 66,10 Siis säravad õiged nagu päike oma Isa Kuningriigis. Mt 13,43 Kui viimaks paradiisi jõuan ma mu maiselt vaevateelt, siis kuulutada tahan rõõmuga, mis saand ma Jeesuselt. Tal halleluuja laulan, kes on nii helde, truu ja hosianna hõiskab mu väsimatu suu. KLPR 175:5. Johannes Matthäus Meyfart 2Pt 1,16-21; Ap 9,1-9
17. Laupäev Mispärast riidlete minuga? Teie kõik olete astunud üles mu vastu, ütleb Issand. Jr 2,29 Kui ka sina sel päeval ära tunneksid, mis sinu rahuks on vaja. Lk 19,42 Leidub ka neid, ja pealgi enamuses, kes, toetudes oma käsivarrele ja oma võimetele, on Jumala lükanud kuhugi kolikambrisse, Teda mitte tunnustades oma õnnelikus elus. Õnnetuste, raskuste puhul aga toovad nad Ta sealt välja ja hakkavad kohut mõistma Tema üle, miks Ta pole teinud nende soovide järele. On aga ka neid, kes tõsiselt me suurt Jumalat kummardavad ja austavad igal ajal. Kas kuulume nende viimaste hulka? Jüri Leidtorff Jh 14,7-14; Ap 9,10-19a
1. PÜHAPÄEV PÄRAST KOLMAINUPÜHA Kristus ütleb jüngritele: Kes teid kuulda võtab, see võtab kuulda mind, kes teid kõrvale lükkab, see lükkab kõrvale minu. Lk 10,16 Lk 16,19-31; 1Jh 4,16b-21; Ps 13 Jutlus: Jh 5,39-47
18. Pühapäev Issand ütleb: "Et ta minusse on kiindunud, siis ma päästan tema." Ps 91,14 Kes võidab, selle teen ma sambaks oma Jumala templis ja enam iialgi ei lähe ta sealt välja, ning ma kirjutan tema peale oma Jumala nime. Ilm 3,12 Kallis on Su püha nimi meile, Sinu rahvale. Selles nimes peitub ime õnnistuseks kõigile. Maa ja taevas hüüdvad Sulle: kiitus olgu Jumalale! KLPR 349:3. Joachim Neander
19. Esmaspäev Vaata, targad on põlanud Issanda sõna - mis tarkust võib neil olla? Jr 8,9 Teie usk ei olek inimlikus tarkuses, vaid Jumala väes. 1Kr 2,5 Tee elavale kristlikule usule, samuti tee usule surnute ülestõusmisse läheb sealtkaudu, kus laseme Jumalal olla Jumal ja kus laseme Jumalal tegutseda Jumalana – Tema imelises väes, Tema armus ning armastuses. Rudolf Kiviranna Ap 4,(1-3)8-21; Ap 9,19b-31
20. Teisipäev Mu Jumal, mu hing on rõhutud mu sees! Seepärast ma tuletan sind meelde. Ps 42,7 Jeesus ütleb: "Ma ei jäta teid orbudeks, ma tulen teie juurde." Jh 14,18 Ole minu ligi, Õnnistegija! Kui hing hädas hirmu tunneb, kartja usku kinnita! Sinu peale loodan, elus, surmas Sinult abi ootan. KLPR 283:1. Gustav Haller 2Kr 1,23-2,4; Ap 9,32-43
21. Kolmapäev Mu Jumal, mu Jumal, miks sa mu maha jätsid? Kaugel mu päästest on mu oigamissõnad. Ps 22,2 Sest seetõttu, et Kristus ise on kannatanud kiusatuna, võib ta aidata neid, keda kiusatakse. Hb 2,18 Kõik Jumala teed algavad suures nõtruses ja lõpevad suures aus. Martin Luther Hs 3,22-27; Ap 10,1-23a
22. Neljapäev Kui sa oled söönud ja su kõht on täis saanud, siis hoia, et sa ei unusta Issandat. 5Ms 6,11-12 Niisiis, kas te nüüd sööte või joote või teete midagi muud - tehke seda Jumala austamiseks! 1Kr 10,31 Mis siin maailmas oleme ja mis meil osaks saand, Sa oled, Isa, üksine meid seega õnnistand. KLPR 387:3. Paul Gerhardt Jh 21,15-19; Ap 10,23b-33
23. Reede Issand, ole meie käsivars igal hommikul, ole meie abi kitsikuse ajal. Js 33,2 Aga Jumalale, kes meis tegutseva väega võib korda saata palju rohkem, kui oskame paluda või isegi mõelda, temale olgu kirkus koguduses ja Kristuses Jeesuses igavesest ajast igavesti kõigi sugupõlvedeni! Ef 3,20-21 Kus on Jumal, seal võib ka ämblikuvõrk saada tugevaks ja kaitsvaks müüriks. Kus aga Jumalat pole, võib müür osutuda ämblikuvõrguks. Osvald Tärk Jr 20,7-11; Ap 10,34-48
RISTIJA JOHANNESE SÜNNIPÄEV - JAANIPÄEV Ristija Johannese tunnistus: Tema peab kasvama, aga mina pean kahanema. Jh 3,30 Lk 1,57-67(68-75)76-80; Ap 19,1-7; Ap 11,1-18 Jutlus: Jh 3,22-30
24. Laupäev Jumal, ära ole nii vait, ära vaiki! Ära jää vagusi, mu Jumal! Sest vaata, su vaenlased möllavad ja su vihkajad ajavad pea püsti. Ps 83,2-3 Sakarias ütles: "Iisraeli Jumal on vande andnud, et ta laseb meid, vaenlaste käest päästetuid, kartmatult teenida teda vagaduses ja õigluses tema ees kõik meie elupäevad." Lk 1,73-75 Usaldada tuleb ainult Jumalat ja head tuleb oodata ja loota üksnes Temalt, kes Ta annab meile ihu, elu, süüa, juua, ülalpidamise, tervise, kaitse, rahu ja kõik vajalikud, nii ajalikud kui igavesed hüved; samuti hoiab Ta meid õnnetuse eest, ja kui meiega midagi juhtub, päästab Ta meid ja aitab hädast välja, nii et Jumal üksi on see, kellelt kõike head vastu võetakse ja kelles me pääseme kõigist õnnetustest. Martin Luther
2. PÜHAPÄEV PÄRAST KOLMAINUPÜHA Kristus ütleb: Tulge minu juurde kõik, kes olete vaevatud ja koormatud, ja mina annan teile hingamise! Mt 11,28 Lk 14,(15)16-24; Ef 2,17-22; Ps 28 Jutlus: Mt 22,1-14
25. Pühapäev Joosep trööstis ning rahustas oma vendi. 1Ms 50,21 Ära lase kurjal võitu saada enese üle, vaid võida sina kuri heaga! Rm 12,21 Meie suhtumine peab kajastama Kristuse suhtumist. Kui nad on vaenulikud, vastame neile leebusega. Kui nad vihaselt süüdistavad meid milleski, vastame rahulike sõnadega. Kui nad meile halba teevad, siis me palvetame nende eest. Vägivallale ja eksimustele saab vastata väga rahulikult ja leebelt. Ignatius Antiookiast
26. Esmaspäev Ära kisu ilmaski mu suust ära tõesõna. Ps 119,43 Nõnda siis peetagu meid Kristuse sulaseiks ja Jumala saladuste majapidajaiks. Ent majapidajailt nõutakse, et nad oleksid ustavad. 1Kr 4,1-2 Mõned ütlevad: "Jumal mõtleb, arvab nii või teisiti!" Ole ettevaatlik! Sind ei ole Jumal ju pannud oma erasekretäriks, kes sõnu Tema suust üles kirjutab. Ainult Piiblile toetudes saad teha järeldused. Seisa austusega oma Issanda ees. Eenok Haamer Õp 9,1-10; Ap 11,19-30
27. Teisipäev Mina olen su valmistanud, sa oled mu sulane: Iisrael, ma ei unusta sind! Js 44,21 Kas Jumal on oma rahva ära tõuganud? Mitte sugugi! Rm 11,1 Nii kindel on olla Ta kätes, kes loonud on taeva ja maa. Ta kannab ja hoolitseb kõiges – ei enam siis hukkuda saa. Kui viib Ta mind öödest ka läbi, ei üksinda jäta mind Ta. Peeter Sink 2.Mose 2,11–15(16–22)23–25; Apostelgeschichte 12,1–17
28. Kolmapäev Taevad jutustavad Jumala au. Ps 19,2 Ja kohe, kui Jeesus veest välja tuli, nägi ta taevast avanevat ning Vaimu kui tuvi laskuvat tema peale. Ja taevast kostis hääl: "Sina oled mu armas Poeg, sinust on mul hea meel!" Mk 1,10-11 Hõisake, taevad ja inglid, Au-Issandat kiitke! Patuste Päästjale laulge ja rõõmsasti hüüdke: Issand on siin! Lõppenud häda ja piin! Paludes põlvili heitke! KLPR 18A:1. Gerhard Tersteegen Jh 4,5-14(15-18); Ap 12,18-25
29. Neljapäev Aga mina palvetan sinu poole, Issand, sulle meelepärasel ajal, oh Jumal. Oma suurest heldusest vasta mulle, oma ustava abiga päästa mind! Ps 69,14 Kui keegi teie seast kannatab kurja, siis ta palvetagu! Kui kellelgi on hea meel, siis ta laulgu tänulaule! Jk 5,13 Su ette tulen palvetades, mu Issand, vägev Jumal Sa, Su nime kiites, ülistades, Su abi eest Sind tänama. Sa oled armulikult saatnud mind ikka aastast aastasse. Mu hing on Sinu peale lootnud ja ma ei jäänud hädasse. KLPR 48:1. Alide Kolkla Mt 15,29-39; Ap 13,1-12
30. Reede Iisraeli lapsed ütlesid Issandale: "Me oleme pattu teinud! Talita sina meiega, nagu see sinu silmis hea on, aga päästa meid praegu!" Km 10,15 Pangem maha kõik koormav ja patt, mis hõlpsasti takerdab meid, ja jookskem püsivusega meile määratud võidujooksu! Hb 12,1 Issand, oma viha sees ära Sa mind nuhtle! Sest Su Poeg on vahemees, armu saatis mulle! Küll mul nüüd palju süüd, siiski armu anna, ära viha kanna! ULR 383:1. Johann Georg Albinus Jh 6,37-40(41-46); Ap 13,13-25

References: Ps 77
 Ps 118
 Ps 118
 Ps 109
 Ps 68
 Ps 103
 Ps 16
 Ps 29
 Ps 147
 Ps 91
 Ps 13
 Ps 91
 Ps 42
 Ps 22
 Ps 83
 Ps 28
 Ps 119
 Ps 19
 Ps 69